VS BAD SAUERBRUNN

BURGENLAND, u novembru/studenom 2020.

Dragi roditelji i staratelji,

korona pandemija stavlja nas sve pred veliki izazov. Cilj je da se održi redovni rad škola i redovna nastava. Pandemija COVID-19 nažalost ne jenjava. Stoga Vas i dalje molimo da nam pomognete kako bismo koliko god je moguće zaustavili širenje virusa. U to spada da djecu ne šaljete u školu ako imaju simptome bolesti, i da ih – od navršene 6. godine starosti - opremite odgovarajućom zaštitom za usta i nos kada idu u školu.

Do sada se dijete sa simptomima tipičnima za COVID-19 u školi smatralo sumnjivim slučajem. Uprava škole morala je u tim slučajevima obavijestiti zdravstvenu službu koja je bi obično naredila da se napravi (PCR) test na koronavirus, a na testiranje i rezultat se moralo čekati. Često je to bilo popraćeno velikom uznemirenošću u školi: roditelji su s djetetom morali ostajati kod kuće i čekati na test, učiteljice i učitelji su morali u izolaciju i nisu mogli držati nastavu ni u slučaju da dijete nije bilo pozitivno na koronavirus.

**Za taj strah i neizvjesnost da li je neko dijete oboljelo od Covida-19 ili nije, imamo sada rješenje.**

* Savezno ministarstvo za obrazovanje, nauku/znanost i istraživanje (BMBWF) stavit će austrijskim školama na raspolaganje brze antigenske testove.
* Za dobijanje rezultata nije potrebna laboratorija. Rezultat se dobije nakon 15 do 30 minuta.
* Ti testovi su vrlo inovativna i bezopasna metoda pomoću koje se mogu razjasniti simptomi koji se pojave kod učenica i učenika te ostalog osoblja u našim školama.

Želim Vam stoga ovim pismom pružiti priliku da koristite te usluge testiranja i da date svoj pristanak za brzo antigensko testiranje kod Vašeg djeteta. Ako je Vaše dijete starije od 14 godina, ono može samo dati taj pristanak. Učešće je naravno dobrovoljno, nikoga se ne prisiljava na ovo testiranje. Osim toga ćemo Vas uvijek kontaktirati prije nego što testiramo Vaše dijete kako bismo s Vama razgovarali o individualnoj situaciji i razjasnili da li za testiranje možete pravovremeno doći u školu ako to želite. Postoji takođe mogućnost da svoj pristanak opozovete. Ako ne želite dati svoj pristanak, uprava škole je obavezna da u slučaju sumnjivih simptoma obavijesti zdravstvenu službu koja onda odlučuje o daljim mjerama.

**Primjena brzih testova predstavlja velik šansu za sve nas da na najbolji mogući način održimo redovni rad škola**.

**I na kraju još jedna izričita molba: Molimo vas da i dalje ne šaljete dijete u školu ako pokazuje neke simptome bolesti.**

Radi detaljnijih informacija molim Vas da pogledate dodatak ovom pismu i službene informacije Saveznog ministarstva za obrazovanje, nauku/znanost i istraživanje: [www.bmbwf.gv.at/antigentests](http://www.bmbwf.gv.at/antigentests).

Zahvaljujemo na Vašoj saradnji,

Uprava škole

VS BAD SAUERBRUNN

**Šta se dešava u slučaju sumnje?**

U slučaju sumnje obavještava se uvijek prvo roditelj/staratelj. Direkcija ima za taj slučaj kontakt podatke roditelja/staratelja („U hitnom slučaju treba da se obavijesti.“) i razgovarat će sa njima o daljem postupanju.

1. U slučaju da postoji Izjava o pristanku na brzo antigensko testiranje, obavještava se mobilni tim. Roditelj/staratelj dolazi u roku od sat vremena u školu i čeka sa djetetom na testiranje. Ukoliko se dogovori drugačije, dijete može odraditi testiranje i bez prisustva roditelja/staratelja. U slučaju da neki roditelj/staratelj ne može doći u roku od sat vremena u školu, može se opozvati Izjava o pristanku.
2. Ako ne postoji Izjava o pristanku, zamolit će se roditelj/staratelj da što brže dođe po dijete odn. da nekoga pošalje da dođe po dijete. Uprava škole mora prema Zakonu o epidemiji obavijestiti zdravstvenu službu i pokrenuti procesni lanac prema COVID-19 smjernicama koje određuju poduzimanje mjera higijene, prevencije i dalji način postupanja.
3. Ako ne postoji Izjava o pristanku, može se u telefonskom razgovoru između uprave škole i roditelja/staratelja dogovoriti da se testiranje ipak uradi. U tom slučaju može se Izjava o pristanku potpisati i na licu mjesta. Roditelj/staratelj mora u tom slučaju u roku od sat vremena biti u školi.

**Ko testira moje dijete?**

U našoj pokrajini će od XX.11.2020 biti na raspolaganju mobilni timovi za testiranje i obavljanje brzih testova u školama. Njih će se koordinirati preko centrale u Direkciji za obrazovanje/Crvenog križa odn. krsta /XXX. Testiranje će uvijek obavljati stručno medicinsko osoblje. Test se obavlja opreznim uzimanjem brisa iz nosa ili grla/ždrijela. Ako je u školi prisutna školska ljekarka/liječnica odn. školski ljekar/liječnik, ona ili on mogu takođe obaviti testiranje.

**Kada se testira moje dijete?**

Ako učiteljica ili učitelj primijete da se Vaše dijete ne osjeća dobro i ako uprava škola smatra da bi simptomi mogli biti povezani sa zarazom COVID-19. To je kod djece, mlađe od 10 godina, prije svega povišena temperatura preko 38°C. Kod djece, starije od 10 godina, simptomi su kašalj, bolovi u grlu, otežano disanje i iznenadni gubitak ukusa ili mirisa, koji mogu biti popraćeni povišenom temperaturom. Pri tome se pridržavamo preporuka Ministarstva zdravlja.

**Šta se dešava kada se dobije rezultat testa?**

U većini slučajeva će negativan rezultat testiranja biti znak da nema razloga za bojazan. Molimo Vas da ipak dođete u školu po svoje dijete ako se ne osjeća zdravo. Uprava škole tek kod pozitivnog rezultata testiranja kontaktira zdravstvenu službenu i pokreće procesni lanac prema COVID-19 smjernicama koje određuju poduzimanje mjera higijene, prevencije i dalji način postupanja.